গিনেজ তার চলচ্চিত্র কর্মজীবনের শুরুর দিকে কয়েকটি হাস্যরসাত্মক চলচ্চিত্রে অভিনয় করেন। ১৯৪৯ সালে গিনেজ "কাইন্ড হার্ট্‌স অ্যান্ড করোনেট্‌স" চলচ্চিত্রে নয়টি ভিন্ন চরিত্রে অভিনয় করেন।এই সময়ে তার অভিনীত অন্যান্য চলচ্চিত্রগুলো হল হাস্যরসাত্মক নাট্যধর্মী "দ্য ল্যাভেন্ডার হিল মব" (১৯৫১), "দ্য ম্যান ইন দ্য হোয়াইট সুইট" (১৯৫১) এবং ব্ল্যাক কমেডিধর্মী "দ্য লেডিকিলার্স" (১৯৫৫), তিনটি চলচ্চিত্রই শ্রেষ্ঠ ব্রিটিশ চলচ্চিত্রের তালিকায় তালিকাভুক্ত রয়েছে। ১৯৫২ সালে পরিচালক রোনাল্ড নিয়াম তাকে তার প্রথম প্রণয়ধর্মী চলচ্চিত্রে পেটুলা ক্লার্কের বিপরীতে "দ্য কার্ড" চলচ্চিত্রে প্রধান চরিত্রে অভিনয়ের সুযোগ দেন। ১৯৫১ সালে প্রদর্শকেরা তাকে সবচেয়ে জনপ্রিয় ব্রিটিশ তারকা হিসেবে ভোট দেয়।

চলচ্চিত্র কর্মজীবন
মৃত্যু
প্রারম্ভিক কর্মজীবন
প্রারম্ভিক জীবন